Ģeoloģiskais dabas piemineklis **Klūnu atsegums**

MK 175. noteikumu piel. Nr. 75

**Detalizēts apraksts**

**Adrese**

Tērvetes novadā, Tērvetes pagastā, dabas liegumā un Natura 2000 teritorijā Skujaines un Svētaines ieleja.

Ģeogrāfiskās koordinātes E23° 15,102' un N56° 27,657', jeb x453887, y257634 LKS92 sistēmā.

**Ģeogrāfiskais novietojums**

Skujaines ielejā un senlejā, Zemgales līdzenumā, Viduslatvijas zemienē.

**Ģeoloģiskie veidojumi**

Pamatiežu atsegumi Skujaines ielejas labajā pamatkrastā.

**Izmēri**

Dabas pieminekļa platība 2,85 ha

**Debits**

Lielākā avota ūdensdeve aptuveni 0,5 l/sek.

**Unikālās vērtības**

Stratigrāfiski nozīmīgs atsegums – Tērvetes svītas stratotips.

**Ainaviskuma raksturojums**

Augstvērtīga mazas upītes ielejas un senlejas ainava ar nogāžu mežiem un iežu atsegumiem. Ainavu degradē piemēslojums ar atkritumiem teritorijas rietumu daļā.

**Stratigrāfija**

Augšdevona Famena stāva Tērvetes svītas stratotips, ietver arī Sniķeres svītas slāņus.

**Uzbūve**

Slāņojums liecina par nogulumu veidošanos deltas apstākļos jūras vidē fluviālo un plūdmaiņu procesu ietekmē.

**Viela**

Smilšakmens, dolomītmerģelis, dolomīts.

**Procesi**

Šā brīža procesi dabas pieminekļa teritorijā nav nozīmīgi.

**Citas vērtības**

Potenciāla izglītojoša un dabas tūrisma teritorija.

**Stāvoklis**

Stāvoklis vērtējams kā viduvējs.

**Bojājumi**

Pār tālāk augšteces virzienā atrodošos atsegumu no ražošanas teritorijas tiek mesti dažādi atkritumi (lūžņi, riepas, sadzīves atkritumi un kautķermeņu atliekas).

**Apdraudējumi**

Piemēslošanas turpināšanās.

**Dabas aizsardzība**

Objekta teritorijā atrodas vairāki Eiropas nozīmes biotopi - karbonātisku pamatiežu atsegumi (8210), upju straujteces un dabiski upju posmi (3260), kā arī nogāžu un gravu meži (9180).

**Apsaimniekošana**

Šobrīd teritorija netiek apsaimniekota.

**Piezīmes**

**-**

**Novērtējumi**

Unikālās vērtības - 5

Ainaviskums - 4

Zinātniskais nozīmīgums:

Stratigrāfija - 5

Uzbūve - 4

Viela - 3

Procesi - 1

Citas vērtības - 3

Novērtējumu summa – 25

**Robežu izmaiņu pamatojums**

Esošā dabas pieminekļa teritorija ietver Skujaines upītes posmu ar trim nozīmīgākiem pamatiežu atsegumiem. Līdzšinējā teritorijā atradās tikai viens no atsegumiem, kas turklāt bija gandrīz pilnībā aizbiris un apbērts ar atkritumiem. Teritorija ir 2,85 ha liela, kamēr līdzšinējās teritorijas platība bija 0,39 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem stratigrāfijas un citiem ģeoloģijas pētījumiem, gan kā ainaviski vērtīgu dabas veidojumu kopumu, kas potenciāli var būt dabas tūrisma objekts. Nepieciešams novērst atkritumu izmešanu teritorijā un aizvākt esošos atkritumus, izvietot informāciju par teritorijas ģeoloģiskajām vērtībām, kā arī ierīkot kāpnes un pieejas atsegumu apskatei.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.